Strandveiðimenn á Snæfellsnesi leita ýmissa leiða til að ná fiski úr sjó þessa dagana . Þó nokkrir bátar voru staddir rétt við brúna yfir Kolgrafafjörð þegar ljósmyndari Skessuhorns átti þar leið hjá í dag . Einhverjir lögðu leið sína jafnvel inn fyrir brú í leit að þeim gula . Ekki fer neinum sögum af aflabrögðum , en nógu margir voru þarna á ferð því fljótt flýgur fiskisaga eins og máltækið segir . Gárungarnir höfðu það á orði í dag hvort ekki væri nóg að festa nokkrar handfærarúllur á brúarhandriðið yfir fjörðinn og spara með því mikla olíu og annan útgerðarkostnað .